मेरठ में चाहे जो भी एसपी-डीएम रहे, इन एसपियों-डीएमों को शहर व जिले का खरा-खरा हाल बताकर उनकी निष्क्रियता का उलाहना देने से नहीं चूकते मदन. चूंकि मदन मौर्या का इन अफसरों से अपना कोई निजी काम नहीं पड़ता और न वे किसी दूसरे का कोई गलत काम कराते हैं, सो उनकी ईमानदार व बेबाक छवि के कारण अफसर भी उनकी बात को गौर से सुनते हैं और उनकी कही गई बात पर तुरंत कार्रवाई करते हैं. मदन के इस व्यवहार व व्यक्तित्व के कारण दर्जनों आईपीएस और आईएएस उनके फैन हैं जो कभी मेरठ में पोस्टेड रहे हैं.